《元日侍香山何夫子燕宝纶阁》
明代·邝露

平津东阁侍文雄，春转尧蓂一叶中。献岁醁醽开白兽，后车云叶叶非熊。

黄金未变千门柳，綵胜先驰五夜风。谁掌丝纶歌九德，凤池清露湿兰丛。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。